#  PATVIRTINTA

 Anykščių KKSC direktoriaus

 2018 m. liepos 1 d.

įsakymo Nr.

## 53-ŲJŲ ANYKŠČIŲ RAJONO KREPŠINIO PIRMENYBIŲ NUOSTATAI

### **I. TIKSLAI**

**1.1.** Populiarinti krepšinį rajono gyventojų tarpe.

**1.2.** Kelti komandų meistriškumą ir išsiaiškinti stipriausią Anykščių rajono krepšinio komandą.

**1.3.** Prisidėti prie gyventojų užimtumo gerinimo.

### **II. ORGANIZAVIMAS IR VYKDYMAS**

**2.1.** Pirmenybes organizuoja ir vykdo Anykščių KKSC.

**2.2.** Pirmenybės vykdomos vadovaujantis oficialiomis krepšinio taisyklėmis ir šiais nuostatais.

**III. DALYVIAI**

**3.1.** Krepšinio pirmenybėse gali dalyvauti visų vidurinių, gimnazijų, AKKSC, klubų bei dirbančiųjų komandos. Komandą sudaro 15 žaidėjų.

**3.2.** Pirmenybėse negali rungtyniauti LKL, NKL čempionate dalyvaujantys žaidėjai, išskyrus buvusius ir esamus Anykščių kūno kultūros ir sporto centro auklėtinius. Vienoje komandoje galį žaisti ne daugiau kaip 5 RKL ir NKL lygos žaidėjai. Sezono metu žaidėjas negali pereiti iš vienos komandos į kitą.

**3.3.** Rajono pirmenybėse gali dalyvauti komandos sudarytos iš Anykščių rajono gyventojų, taip pat į komandos sudėtį galima registruoti 2 ne Anykščių rajono gyventojus, sumokėjus už juos papildomą mokestį (50 Eur už žaidėją).

**IV. VIETA, LAIKAS, REGISTRACIJA**

**4.1.** Pirmenybės vyks 2018 m. gruodžio mėn. – 2019 m. kovo mėn.

šeštadieniais – sekmadieniais UAB sporto ir laisvalaikio centre „Nykščio namai“.

**4.2.** Komandos privalo užsiregistruoti iki lapkričio 16 d., o iki lapkričio 23 d. pristatyti vardines paraiškas su dalyvių pavardėmis ir parašais, patvirtinančiais atsakomybę už savo sveikatą

**4.3.** Dėl riboto ekipų dalyvių skaičiaus (14) registracija gali būti sustabdyta anksčiau.

**4.4.** Komandos privalo žaisti vienoda, tvarkinga apranga.

#### **V. STARTO MOKESTIS**

**5.1.** Kiekviena komanda iki 2018 m. lapkričio 23 d. privalo sumokėti starto mokestį 150 eurų. Jis bus naudojamas daliniam teisėjų apmokėjimui ir sporto salės nuomai.

#### **VI. PRAVEDIMO SISTEMA**

**6.1.** Pirmenybėse dalyvaujančios komandos žaidžia vieno rato sistema, pagal tarptautines krepšinio taisykles. 1-8 vietas užėmusios komandos patenka į ketvirtfinalį, kur dviejų rungtynių serijoje (skaičiuojant bendrą įmestų/praleistų taškų santykį) susitinka tokia tvarka: 1-8 (1 pora), 2-7 (2 pora), 3-6 (3 pora), 4-5 (4 pora). Porų nugalėtojai (žaidžiama iki 1 pergalės) susitinka pusfinaliuose: 1 pora - 4 pora; 2 pora – 3 pora. Pusfinalio nugalėtojai susitinka finale, pralaimėjusieji žaidžia dėl 3-4 vietų.

**6.2.** Už pergalę skiriami du taškai, už pralaimėjimą – vienas, už neatvykimą – 0 taškų.

**6.3.** Į rungtynes vėluojančios komandos laukiama 15 min. Komandai neatvykus į rungtynes (be rimtos priežasties) ir apie tai nepranešus organizatoriams, įskaitomas techninis pralaimėjimas 0:20 ir skiriama 60 Eur bauda, kurią privaloma susimokėti iki kitų rungtynių. Neatvykus į rungtynes antrą kartą, komanda šalinama iš pirmenybių ir jos rezultatai anuliuojami.

**6.4.** Dviem komandom surinkus vienodą taškų skaičių, pirmenybė suteikiama jų tarpusavio susitikimo nugalėtojui. Surinkus vienodai taškų daugiau kaip dviem komandom, pirmenybė teikiama komandai, turinčiai daugiausiai laimėjimų jų tarpusavio susitikimuose. Jei laimėjimų skaičius vienodas, vietos nustatomos pagal geresnį taškų santykį tarp komandų, turinčių po lygiai taškų tarpusavio susitikimuose. Jei visi rodikliai sutampa, pirmenybė teikiama komandai, turinčiai geresnį bendrą taškų santykį pogrupyje (lygoje).

**6.5.** Komanda dėl objektyvių priežasčių norinti keisti rungtynių datą ir (ar) laiką, privalo apie tai informuoti vyr. teisėją ne vėliau kaip prieš 5 darbo dienas.

**6.6.** Pirmenybėse dalyvaujantys krepšininkai sutinka, kad jie bus filmuojami ar fotografuojami, o media medžiaga bus talpinama internete ar spaudos leidiniuose.

**VII. DALYVAVIMAS PIRMENYBĖSE. BAUDOS**

**7.1.** Kiekvienas paraiškoje įrašytas krepšininkas privalo sužaisti mažiausiai 5 rungtynes, norint žaisti atkrintamosiose varžybose. Krepšininkas laikomas sužaidęs rungtynes, jei yra užregistruotas rungtynių protokole ir pabuvojo aikštėje rungtynių metu. Papildomai įvesti naują žaidėją bus leidžiama iki 2019 m. sausio 9 d.

**7.2.** Kiekviena komanda privalo turėti komandos vadovą (juo gali būti ir žaidėjas), kuris tiesiogiai atsako už komandos drausmę salėje, tvarką persirengimo kambariuose varžybų metu ir po jų. Už padarytą materialinę žalą komanda atsiskaito su sporto bazės, kurioje vyksta rungtynės, administracija.

**7.3.** Už techninę pražangą žaidėjas privalo sumokėti 10 eurų baudą, nesumokėjus praleisti 2 varžybas. Už pašalinimą iš aikštelės - 25 eurų baudą, nesumokėjus baudos – praleisti 3 rungtynes.

**7.4.** Komandos prisiima atsakomybę už tinkamą sirgalių elgesį.

**7.5.** Varžybų metu žaidėjai už sveikatą atsako patys

**VIII. APDOVANOJIMAI**

**8.1.** Komandų žaidėjai užėmę 1-3 vietas apdovanojami medaliais, komandos prizininkės - taurėmis. Bus išrenkami ir apdovanojami simbolinio penketo žaidėjai.

**IX. PROTESTAS. JO PADAVIMO IR SVARSTYMO TVARKA**

 Jeigu komanda mano, kad jos interesus pažeidė teisėjo (vyr. teisėjo ar teisėjo) sprendimas arba koks kitas įvykis žaidimo metu, komandos kapitonas arba treneris turi kaip galima greičiau (kai tik kamuolys tampa nežaidžiamas ir rungtynių laikrodis yra sustabdytas arba pirmosios minutės pertraukėlės metu) savo pretenzijas ramiai ir mandagiai išsakyti vyresniajam teisėjui. Vyresnysis teisėjas gali paaiškinti savo sprendimą arba, jei reikia, gali patikslinti rungtynių protokolą, rungtynių rezultatą ir žaidimo laiką.Jeigu rungtynėms pasibaigus, komanda tebėra įsitikinusi, kad minėtas įvykis padarė jai žalą, kapitonas nedelsdamas turi pranešti vyr. teisėjui, kad jo komanda protestuoja rungtynių rezultatą. Kapitonas turi pasirašyti protokolo skiltyje, vadinamame “kapitono parašas protesto atveju”. Kad šis kapitono pareiškimas taptų galiojantis, būtina, jog oficialus komandos vadovas (arba atstovas) patvirtintų šį protestą raštu per 20 min. nuo rungtynių pabaigos. Detalus protesto motyvas nėra būtinas. Pakanka parašyti, x komanda protestuoja rungtynių tarp x ir x komandų rezultatą. Rungtynių vyr. teisėjas per valandą apie tai privalo informuoti AKKSC varžybų organizacinį komitetą arba pirmenybių vyr. teisėją. Protestuojanti komanda artimiausią darbo dieną privalo AKKSC varžybų organizaciniam komitetui arba pirmenybių vyr. teisėjui įteikti protesto tekstą ir įmokėti 30 Eur garantinį mokestį. Jei protestas patenkinamas, garantinė įmoka grąžinama. Sprendimą dėl protesto priima komisija, susidedanti iš kiekvienos komandos po 1 asmenį per artimiausias tris darbo dienas.

**Varžybų organizatoriai pasilieka teisę keisti ir pildyti pirmenybių nuostatus, apie tai informuodami dalyvius jų nurodytais el. paštu ar telefonu.**

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kontaktai: Specialistas sportui ir renginiams Gaudvinas Šniaukštas, tel. +37061691168, el.p.: gaudvinas.sniaukstas@akksc.lt

Anykščių Kūno kultūros ir sporto centras, adresas: Liudiškių g.18, LT-29130, Anykščiai , įm.kodas:190049838, atsisk.sąsk.: LT117300010002494213, AB ,,Swedbankas“, kodas 73000.